22 பெண்ணின் அழகு அவளுடைய கணவனை மகிழ்விக்கும்;  அவன் வேறு எதையும் அவ்வளவு விரும்புவதில்லை. 23 அவளது பேச்சில் இரக்கமும் கனிவும் இருக்குமானால்  அவளுடைய கணவன் மற்ற மனிதர்களைவிட நற்பேறு உடையவன். 24 மனைவியை அடைகிறவன் உயர்ந்த உடைமையைப் பெறுகிறான்;  தனக்கு ஏற்ற துணையையும் ஆதரவு தரும் தூணையும் அடைகிறான். 25 வேலி இல்லையேல் உடைமை கொள்ளையடிக்கப்படும்;  மனைவி இல்லையேல் மனிதன் பெருமூச்சு விட்டு அலைவான்.